Document ID: 31991R1059

ΚΑΝΟΝΙΣΜΟΣ ( ΕΟΚ ) αριθ . 1059/91 ΤΗΣ ΕΠΙΤΡΟΠΗΣ της 26ης Απριλίου 1991 σχετικά με τους εναπομένοντες δασμούς που εφαρμόζονται το 1991 στο πλαίσιο των διαδοχικών μειώσεων σύμφωνα με την πράξη προσχώρησης της Ισπανίας και της Πορτογαλίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 75 σημείο 4 και το άρθρο 243 σημείο 4, τη συνθήκη για την ίδρυση της Ευρωπαϊκής Οικονομικής Κοινότητας,
Εκτιμώντας :
ότι η πράξη προσχώρησης προβλέπει τη δυνατότητα να ανασταλούν ολικώς ή μερικώς οι δασμοί για τα γεωργικά προϊόντα που αποτελούν αντικείμενο συναλλαγών μεταξύ αυτών των δύο κρατών μελών και της Κοινότητας των Δέκα - ότι ο κανονισμός ( ΕΟΚ ) αριθ . 3792/85 του Συμβουλίου ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3296/88 ( 2 ), προβλέπει ότι η εν λόγω αναστολή είναι δυνατόν να εφαρμόζεται στις συναλλαγές των γεωργικών προϊόντων μεταξύ της Ισπανίας και της Πορτογαλίας -
ότι λόγω της επεκτάσεως των δασμολογικών παραχωρήσεων στο πλαίσιο του συστήματος γενικευμένων προτιμήσεων σε ορισμένες χώρες της Ανατολικής Ευρώπης πρέπει να προβλεφθεί βάσει της αρχής της αμοιβαιότητας ότι, λόγω των δασμών που εφαρμόζονται κατά τις εισαγωγές στην Ισπανία και στην Πορτογαλία σύμφωνα με το άρθρο 75 σημείο 1 και το άρθρο 243 σημείο 2 της πράξης προσχώρησης, τα γεωργικά προϊόντα που εξάγονται από την Ισπανία και την Πορτογαλία δεν τυγχάνουν λιγότερο ευνοϊκής μεταχείρισης από τα προϊόντα που αποτελούν αντικείμενο του παραρτήματος ΙΙ του κανονισμού ( ΕΟΚ ) αριθ . 3833/90 του Συμβουλίου ( 3 ), καταγωγής Γιουγκοσλαβίας, Πολωνίας, Τσεχοσλοβακίας, Ουγγαρίας, Ρουμανίας, και Βουλγαρίας -
ότι η Ισπανία και η Πορτογαλία έχουν ζητήσει την εφαρμογή των μέτρων αυτών για τις εισαγωγές των προϊόντων τους στην Κοινότητα των Δέκα -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των ενδιαφερόμενων επιτροπών διαχειρίσεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Εφόσον είναι ανώτεροι από τους προτιμησιακούς δασμούς που χορηγούνται σύμφωνα με το παράρτημα ΙΙ του κανονισμού ( ΕΟΚ ) αριθ . 3833/90 για τα γεωργικά προϊόντα καταγωγής Γιουγκοσλαβίας, Πολωνίας, Τσεχοσλοβακίας, Ουγγαρίας, Ρουμανίας και Βουλγαρίας, οι εναπομένοντες δασμοί που εφαρμόζονται στην Κοινότητα των Δέκα από την 1η Ιανουαρίου 1991 σύμφωνα με τα προβλεπόμενα στο άρθρο 75 σημείο 1 και στο άρθρο 243 σημείο 2 της πράξης προσχώρησης, χρονοδιαγράμματα μειώνονται στο επίπεδο των εν λόγω προτιμησιακών δασμών . Άρθρο 2
Το άρθρο 1 εφαρμόζεται, τηρουμένων των αναλογιών, στις εισαγωγές στην Ισπανία και στην Πορτογαλία των εν λόγω προϊόντων από την Κοινότητα των Δέκα καθώς και στις συναλλαγές μεταξύ αυτών των δύο κρατών μελών . Άρθρο 3
Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 26 Απριλίου 1991 .

Labels: 3
18